SIRI วิ่ง 3% โบรกฯเคาะเป้า 1.62 บ. คาดผลงานไตรมาส 4 เด่นสุดของปี
SIRI วิ่ง 3% โบรกฯเคาะเป้า 1.62 บ. คาดผลงานไตรมาส 4 เด่นสุดของปี ล่าสุด ณ เวลา 15.49 น. อยู่ที่ 1.35 บาท บวก 0.04 บาท หรือ 3.05% สูงสุดที่ 1.35 บาท ต่ำสุดที่ 1.32 บาท ด้วยมูลค่าซื้อขาย 53.73 ล้านบาท
31 ม.ค. 2562

ผู้สื่อข่าวรายงานว่า ราคาหุ้น บริษัท แสนสิริ จำกัด (มหาชน) หรือ SIRI ล่าสุด ณ เวลา 15.49 น. อยู่ที่ 1.35 บาท บวก 0.04 บาท หรือ 3.05% สูงสุดที่ 1.35 บาท ต่ำสุดที่ 1.32 บาท ด้วยมูลค่าซื้อขาย 53.73 ล้านบาท

โดย บล.เมย์แบงก์ กิมเอ็ง (ประเทศไทย) ระบุในบทวิเคราะห์ คงคำแนะนำ ถือ ราคาเป้าหมาย 1.62 บาท/หุ้น จาก SIRI โชว์ปี 2561 SIRI ทำ Presales ได้ 48,328 ล้านบาท (โต 25% เทียบจากปีก่อน) ใกล้เคียงเป้าที่ตั้งไว้ที่ 50,000 ล้านบาทและมียอดต่างขาติสูงสุดที่ 14,000 ล้านบาทหรือ 29% ของทั้งหมด ซึ่งมองว่าอยู่ในระดับที่สูงแล้วแม้มีเพดานที่ 49%  และมี Backlog ที่รอบันทึกรายได้ในปี 2562 ที่ 7,890 ล้านบาท และส่วนจาก JV ที่ 7,851 ล้านบาท จึงคาดทิศทางผลประกอบการของไตรมาส 4/61 จะเด่นที่สุดของปี แต่ในปี 2561 คาดรายได้ 27,590 ล้านบาท (ลดลง 10.8% YoY) และคาดกำไรสุทธิของปีนี้อ่อนตัว 4.2% เท่ากับ 2,666 ล้านบาท
ส่วน บล.โกลเบล็ก ระบุในบทวิเคราะห์ แนะนำ “ซื้อเก็งกำไร” หุ้น  SIRI ประเมินแนวรับ 1.33 บาท แนวต้าน 1.42 บาท Cut loss  1.31  บาท ลุ้นเกิดรูปแบบกลับตัว Invert Head and Shoulder อีกทั้งราคากลับมายืนเหนือเส้น EMA 10 วันได้อย่างแข็งแกร่งพร้อมวอลุ่มที่เพิ่มขึ้น สอดคล้องกับค่าสัญญาณ MACD+RSI ที่ชี้ขึ้นทำให้มีโอกาสปรับตัวขึ้นต่อได้